เดือนตุลาคมนี้ ประจำเดือนของหนูมาวันที่25แล้วหมดไปวันที่28ตุลาคมค่ะแล้ววันที่31มันมีเลือดออกมาคลายประจำเดือนอีก มันพึ้งเป็นเดือนนี้เดือนแรกค่ะที่มีเลือดออกมา2ครั้ง มันจะเป็นอะไรไหมค่ะ
สวัสดีค่ะ อาการเลือดออกผิดปกติทางช่องคลอดที่ไม่ใช่ประจำเดือน อาจมีสาเหตุจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ เช่นไข่ไม่ตก หรือมีถุงน้ำในรังไข่ จึงทำให้มีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์